Mõtlesin endast märku andmisele juba eile õhtul, aga ma lihtsalt ei jõudnud end vene keele, loogika ja  sotsioloogia kõrvalt käsile võtta. Kaualubatud arvestused on nüüd käes ja laupäeval juba esimene eksam. Yikes! Selle nädala "maiuspalaks" on ilmselt homne koolipäev, mis kestab ei rohkem ega vähem kui poole üheksani õhtul. Double yikes! Seega.. kui mind pole siin, teate te küll, kus ma olen ja mida ma teen.    Eile sain aga peale kooli Teelega kokku, olin talle juba nädal aega rääkinud, et me peame masinajäätist sööma minema. Eile pidigi olema see happy day, aga.. jäätise asemel potsatasime maha Chopsticksi ja sõime seal hoopis hea kõhutäie head ja paremat. Jäätisepäeva lükkasime edasi. Õhtul koju jõudes tuligi õpikud lahti lüüa ja pea ees neisse sisse sukelduda. Kool võtab hetkel iga viimse kui jõuvaru ning selle tõttu millegi muuga tegelemiseks väga aega polegi. Lohutan end sellega, et kõigest 2 ja pool nädalat veel. 7 tööd ja 2 eksamit. Muide, meie tegelik sess peaks algama 13. juunist, aga kuna kõik tahavad juba juuni esimesel nädalal kooliga ühele poole saada, siis teeme me kõike seda samal ajal hommikust õhtuni loengutes käies, sessi kui sellist polegi. Ma ju ütlesin, et see on täiesti crazy stuff!